قوزئی قیبریس تورک جمهوریتی (قوزئی قیبریس) جمهورباشقانی مصطفی آکینجی، قیبریس‌ده باریش و نظامین بوتون طرف‌لره خئیر وئرجگینی سؤیله‌دی.
پرزیدنت آکینجی، قیبریس مسئله‌سین‌دکی سون حادثه‌لر حاقیندا قوزئی قیبریس جمهوریت مجلیسی‌نین عمومی کابینه‌سینی معلوماتلاندیریب.
توپلانتی سونراسی بیانات‌لار وئرن آکینجی، توپلانتی‌نین سون درجه ساغلام و فایدا‌لی بیر دیالوق ایچری‌سینده کئچدیگینی، مجلیسه قیبریس مسئله‌سینده سون دؤورده باش وئرن پروسه‌لرله باغلی معلومات وئردیگینی قئید ائدیب.
قیبریس روم طبقه لیدری نیکوس آناستاسیادیس ایله 26 فوریه‌ده کئچیرجگی گؤروشمه عرفه‌سینده مجلیسی معلوماتلاندیردیغینی و فیکیرلرینی چاتدیردیغینی بیل‌دیرن آکینجی، ایجلاسدا، مجلیسده تمثیل اولونان 6 سیاسی پارتی لیدری و میللت وکیل‌لری‌نین فیکیر، تکلیف و ایراده‌لرینی ائشیتدیگینی سؤیله‌دی.
آکینجی، قیبریس‌ده بمت دامی آلتیندا موذاکیره ایله بیر نتیجه‌یه چاتاجاغینا ایشاره ائده‌رک، قیبریس تورک طرفی‌نین و تورکیه‌نین ده بونو سؤیله‌دیگینی ایفاده ائتدی.
روم لیدر آناستاسیادیس‌ین سوست فدراسیون (مسئولیت‌لرین قوروجو دولت‌لره داها چوخ اولدوغو فدراسیون مودئلی) مسئله‌سین‌دکی تکلیف‌لرینی 26 فوریه‌ده کئچیرجگی گؤروشمه‌ده ائشیده‌جک‌لرینی ایفاده ائدن آکینجی،
" بیرلشمیش میللتلر باشقانلیغی آلتیندا موذاکیره‌لرله باریشا یئتیرمگی ایکی طرف اوچون ده ایستییریک." دئیه دانیشدی.
آکینجی، بؤلگه‌دکی گرگینلیگین بوتون طرف‌لره ضرر وئردیگینی و آرا‌دان قالدیریلماسی لازیم اولدوغونو قئید ائده‌رک،
" قیبریسده باریش و حلّی بوتون طرف‌لره خئیر وئره‌جک." دئدی.
قوزئی قیبریس مجلیسی‌نین باشقانی تبرروکن اولوچای ایسه، مجلیس‌دکی بوتون سیاسی پارتی‌لرین قیبریسلی تورک‌لرین سیاسی برابرلیگینی ایچه‌رن، نتیجه مرکزلی و اوجو آچیق اولمایان بیر موذاکیره سوره‌جی ایستدیگینی بیلدیریب.
قیبریس موذاکیره‌لری چرچیوه‌سینده سوئیس‌ین سرانس مونتانا قصبه‌سینده یول 2017ده حیاتا کئچیریلن قیبریس کونفرانسین‌دان بیر نتیجه چیخمادی.
آکینجی ایله روم لیدر آناستاسیادیس بمت باش کاتیبی‌نین قیبریس اؤزل نماینده‌سی و قیبریس‌دکی بیرلشمیش میللت‌لر باریش گوجو میسیون شئفی الیزابت اسپهار-ین ائو صاحیبلیگینده 26 فوریه‌ده بیر آرایا گله‌جک.
